நோய்க் குறியியல் துறையின் உதவிப் பேராசிரியர் டாக்டர் இந்துமதி, ``மருத்துவப் பட்டமேற்படிப்பில் தமிழக அரசு மருத்துவர்களுக்கு ஏற்கெனவே வழங்கப்பட்டு வந்த 50 சதவிகித இட ஒதுக்கீடு, அரசு மருத்துவர்களுக்குக் காலம் சார்ந்த ஊதிய உயர்வு, பதவி உயர்வு மற்றும் தேசிய மருத்துவ ஆணையச் சட்ட மசோதாவைக் (NMC bill) கைவிட வேண்டும். இந்த மூன்று கோரிக்கைகளையும் நிறைவேற்றச் சொல்லி தொடர் போராட்டம் நடத்தி வருகிறோம். தமிழகத்தில் 25 மருத்துவக் கல்லூரிகள் இருக்கின்றன. ஒவ்வொரு மருத்துவக் கல்லூரிகளிலும் தேவையான அளவு சூப்பர் ஸ்பெஷாலிட்டி மருத்துவர்கள் இருந்துவருகிறார்கள். ஒவ்வொருவரும் இரண்டு வருடங்கள் கிராமப்புறங்களில் சேவை செய்தபிறகுதான் பட்ட மேற்படிப்பே படிக்க முடியும். மேற்படிப்பு படித்து சூப்பர் ஸ்பெஷாலிட்டி மருத்துவர்கள் ஆனாலும், அவர்கள் அரசு மருத்துவத் துறையில்தான் பணி செய்கிறார்கள். ஆனால், தனியார் மருத்துவர்கள் எங்கள் இட ஒதுக்கீட்டில் படித்துவிட்டுத் தனியார் மருத்துவமனைகளுக்குச் சென்றுவிடுவார்கள். இதனால் வருங்காலங்களில் அரசு மருத்துவமனைகள் பின்தங்க வேண்டிய சூழல் ஏற்படும். இது, மிகவும் அபாயகரமானது" என்றார்.